Oscar-wenner se klere word opgeveil | Nuus24
Oscar-wenner se klere word opgeveil
Los Angeles – Die klere wat deur die Oscar-wenner Jennifer Lawrence in die romantiese komedie Silver Linings Playbook gedra is, is Dinsdag onder die hamer geplaas.Dit kom slegs twee dae na die Oscar-toekennings waar Lawrence met die Oscar vir beste aktrise weggestap het vir haar rol in die film.Die Nate D. Sanders-veilinghuis het ‘n winterjas, ‘n sportsbra en die wit broek wat Lawrence gedra het terwyl sy in die rolprent gedans het, sowel as twee ander items, onder die hamer gesit in die aanlyn-veiling wat Donderdag eindig.Die items sal glo vir tussen $500 (sowat R4 400) en $1 500 (sowat R13 200) verkoop word na die 22-jarige se Oscar-oorwinning Sondagaand.“Haar Oscar-oorwinning gee definitief die items ‘n bietjie status,” het Laura Yntema, woordvoerder vir Nate D. Sanders, gesê.The Hunger Games-aktrise het ook die Golden Globe- en Screen Actors Guild-toekenning in Januarie vir die rol gewen.Van haar mede-ster Bradley Cooper se klere in die rolprent sal ook verkoop word.– Volg Nuus24 op Twitter